MITSIB เล็งผุดสาขา “มิตรสิบ เสกเงิน” 4-6 แห่ง คาดเริ่มบริการเต็มรูปแบบพ.ย.นี้
MITSIB เล็งผุดสาขา "มิตรสิบ เสกเงิน" 4-6 แห่ง คาดเริ่มบริการเต็มรูปแบบพ.ย.นี้
MITSIB เล็งผุดสาขา "มิตรสิบ เสกเงิน" 4-6 แห่ง คาดเริ่มบริการเต็มรูปแบบพ.ย.นี้
26 ส.ค. 2562

นายนิติพัทญ์ ยงค์สงวนชัย ประธานเจ้าหน้าที่บริหาร บริษัท มิตรสิบ ลิสซิ่ง จำกัด (มหาชน) หรือ MITSIB เปิดเผยถึงความคืบหน้าของ บริษัทย่อย คือ บริษัท มิตรสิบ เสกเงิน จำกัด โดยวางเป้าหมายระยะสั้น  6 เดือนแรก หรือ ระยะเริ่มต้นภายใน 6 เดือนแรก จะกำหนดหลักเกณฑ์ส่วนแบ่งการตลาด ตามหลักภูมิศาสตร์ เนื่องจากบริษัทมีฐานลูกค้าในระยะเริ่มส่วนใหญ่ในเขตพื้นที่เฉพาะแถบบริเวณใกล้เคียงกับที่ตั้งของสำนักงานใหญ่
อีกทั้ง เพื่อให้สอดคล้องกับเป้าหมายระยะสั้น 6 เดือนแรก บริษัทมีแผนจะทำการเปิด 4-6 สาขา (ในกทม.และปริมณฑล) จากปัจจุบันเริ่มเปิดสาขาแล้วจำนวน 4 แห่ง คือที่อ้อมใหญ่, เอกชัย, สุขสวัสดิ์ และสำนักงานใหญ่มิตรสิบ ทั้งนี้ คาดว่าจะเปิดให้บริการได้เต็มรูปแบบประมาณ เดือนพฤศจิกายน 2562 ซึ่งปัจจุบันอยู่ในขั้นตอนของการยื่นขอใบอนุญาตประกอบการธุรกิจให้ถูกต้อง และดำเนินงานให้เป็นไปตามเงื่อนไขต่างๆ ตามที่ธนาคารแห่งประเทศไทยกำหนดขึ้น
ทั้งนี้ บจ. มิตรสิบ เสกเงิน มีแผนการดำเนินธุรกิจสินเชื่อส่วนบุคคลภายใต้การกำกับ โดยแบ่งเป็นสินเชื่อที่มิใช่สินเชื่อที่มีทะเบียนรถเป็นประกัน และสินเชื่อที่มีทะเบียนรถเป็นประกัน ซึ่งบริษัทจะใช้กลยุทธ์ในด้านการบริการที่เป็นเลิศ โดยเน้นเรื่องประสิทธิภาพรวดเร็ว และสร้างความสัมพันธ์ที่ดีต่อลูกค้า รวมถึงมีบุคลากรที่มีความรู้ความชำนาญด้านอำนวยสินเชื่อและมีจริยธรรม
ด้าน นายณัชชา ยงค์สงวนชัย รองประธานเจ้าหน้าที่บริหาร MITSIB เปิดเผยว่า สำหรับระยะที่ 2 คือ ระยะ 6 เดือน – 1 ปี นั้น บจ. มิตรสิบ เสกเงิน มีแผนที่จะเปิดสาขาอีก 15-22 สาขา โดยมองทำเลในกรุงเทพฯ , ปริมณฑล และเมืองใหญ่ในต่างจังหวัดที่มีเศรษฐกิจสำคัญ เช่น ชลบุรี, เชียงใหม่, ภูเก็ต, สุราษฎร์ธานี, ขอนแก่น และโคราช เป็นต้น